#  lav4e РЕПУБЛИКА БЪЛГАРИЯ

#  Министерство на земеделието,храните и горите

 Областна дирекция “Земеделие”- София област

**РАЗЯСНИТЕЛНА ИНФОРМАЦИЯ ЗА ГРАЖДАНИ,**

**ОТНОСНО УПРАЖНЯВАНЕ ПРАВАТА ИМ**

**ПО ЗАКОНА ЗА ДОСТЪП ДО ОБЩЕСТВЕНА ИНФОРМАЦИЯ**

**УКАЗАНИЯ ЗА ПРОЦЕДУРАТА ПО**

**ПРЕДОСТАВЯНЕ НА ДОСТЪП ДО ОБЩЕСТВЕНА ИНФОРМАЦИЯ**

1.Достъпът до обществена информация се предоставя по ред, предвиден в Закона за достъп до обществена информация /ЗДОИ/ и съгласно Вътрешните правила на ОДЗ след подаване и регистриране на заявление със задължителни реквизити в звеното за административно обслужване (ЗАО) на Областна дирекция ”Земеделие”- София област.

 Заявлението може да бъде подадено:

- на място в ЗАО на Областна дирекция ”Земеделие”- София област – писмено или устно;

 - по електронен път на на e-mail: ODZG\_sfoblast@mzh.government.bg

 - по пощата на адрес: гр. София, 1000, бул. "Витоша”, № 4, ет.6, стая № 612

2.Образец на заявлението за достъп до обществена информация може да получите в ЗАО или електронната си поща, като ни изпратите Вашия e-mail адрес или да изтеглите от интернет-страницата на Областна дирекция ”Земеделие”- София област.

 **http: //www.mzh. government.bg/ODZ-Sofiaoblast/bg/Home.aspx**

3. Заявлението за предоставяне на достъп до обществена информация съдържа**:**

- Трите имена, съответно наименованието и седалището на заявителя.

- Описание на исканата информация.

- Предпочитаната форма за предоставяне на достъп до исканата информация.

 Формите за предоставяне на достъп до обществена информация са преглед на информацията, устна справка, копия на хартиен и копия на технически носител.

- Адреса за кореспонденция със заявителя и телефон за контакти.

**РАБОТНО ВРЕМЕ:**

Всеки делничен работен ден от 9,00-17,30 ч.

 Заявленията за достъп до обществена информация подлежат на задължителна регистрация по реда, определен във Вътрешни правила за предоставяне правото на достъп до обществена информация в Областна дирекция ”Земеделие” - София област.

**СРОК ЗА РАЗГЛЕЖДАНЕ НА ЗАЯВЛЕНИЯТА:**

1. Заявленията за предоставяне на достъп се разглеждат в срок до 14 дни от датата на регистрирането им. Срокът, в който се осигурява достъп до обществена информация не може да бъде по-кратък от 30 дни от датата на получаване на решението за предоставянето й.

2. В случай, че в заявлението не е конкретизиран предмета на исканата информация, срокът за разглеждането му започва да тече от датата на уточнението.

3. Ако заявителят не уточни предмета на исканата информация до 30 дни, заявлението се оставя без разглеждане.

4. Когато поисканата информация е в голям обем, срокът за разглеждане може да бъде удължен до 10 дни.

5. Когато исканата информация се отнася до 3-то лице и е необходимо неговото съгласие за предоставянето й, срокът за разглеждане на заявлението може да бъде удължен до 14 дни.

6. Когато Областна дирекция ”Земеделие”- София област не разполага с исканата информация, в 14-дневен срок от получаване на заявлението, същото се препраща до съответния компетентен орган или юридическо лице.

 Ако исканата обществена информация не се намира в Областна дирекция ”Земеделие”- София област и няма данни за местонахождението й, в 14 - дневен срок от постъпване на заявлението, заявителят се уведомява писмено за това.

**СЛУЧАИ, В КОИТО НЕ МОЖЕ ДА БЪДЕ ПРЕДОСТАВЕН ДОСТЪП ДО ПОИСКАНАТА ИНФОРМАЦИЯ:**

1. Когато се касае за класифицирана информация – чл. 7, ал. 1 от ЗДОИ.

2. Когато се касае за държавна или друга защитена тайна в случаите, предвидени със закон – чл. 7, ал. 1 от ЗДОИ.

3. Когато се касае за информация, която се предоставя във връзка с административното обслужване на гражданите и юридическите лица – чл. 8, т. 1 от ЗДОИ.

4. Когато се касае за информация, която се съхранява в Държавния архивен фонд на Република България - чл. 8, т. 2 от ЗДОИ.

5. Когато се касае за лични данни – чл. 2, ал. 3 от ЗДОИ.

 Във всички тези случай причината за отказ е, че за достъп до тези видове информация е предвиден по друг нормативен ред.

6. Когато се касае за търговска тайна или за информация, чието предоставяне или разпространяване би довело до нелоялна конкуренция между търговци - чл. 17, ал. 2 от ЗДОИ.

7. Когато достъпът засяга интересите на трето лице и няма негово изрично писмено съгласие за предоставяне на исканата обществена информация.

8. Когато исканата обществена информация е предоставена на заявителя през предходните 6 месеца.

**ПРОЦЕДУРА ПО ПРЕДОСТАВЯНЕ ИЛИ ОТКАЗ НА ДОСТЪП:**

Решението, с което се произнася Областна дирекция ”Земеделие”- София област съдържа задължителните реквизити по чл. 34, ал. 1 от ЗДОИ, а именно:

 1. степента на осигурения достъп до исканата обществена информация;

 2. срокът, в който е осигурен достъп до исканата обществена информация;

 3. мястото, където ще бъде предоставен достъп до исканата обществена информация;

 4. формата, под която ще бъде предоставен достъп до исканата обществена информация;

 5. разходите по предоставянето на достъп до исканата обществена информация.

 Това решение се връчва на заявителя срещу подпис или по пощата с обратна разписка.

 Независимо дали става дума за предоставяне на достъп или за отказ решението съдържа мотиви, на чиято основа е издадено.

 Ако с решението е позволен достъп до исканата обществена информация, срокът за който достъп е поне 30 дни от датата на уведомяване на заявителя, той може да се яви в Областна дирекция ”Земеделие”- София област, за да се запознае с нея.

 Ако заявителят желае копие от исканата обществена информация, може да го получи на съответен технически носител, след заплащане на нормативно установените разходи за това съгласно Заповед № 10 на Министъра на финансите от 10.01.2001 г. за определяне нормативи за разходите при предоставяне на обществена информация по Закона за достъп до обществената информация според вида на носителя.

 **ВАЖНО Е ДА ЗНАЕТЕ**, **че ако не се явите в определения за достъп срок или ако не заплатите определените разходи, това се счита за отказ от предоставения Ви достъп до исканата обществена информация**

 За предоставения достъп до обществена информация се съставя протокол, който се подписва от заявителя и от съответното длъжностно лице на Областна дирекция ”Земеделие”- София област.

**ТАКСИ:**

Според вида на носителя:

- Дискета - един брой - 1.20 лв.;

- CD - един брой - 5.00 лв.;

- Електронна поща – 1МВ – 0,30 лв.; заплаща се всеки започнат мегабайт и се използва за информация, съществуваща в електронен вид;

- Разпечатване - една страница/А4/ - 0.12 лв.;

- Ксерокопие - една страница/А4/ - 0.09 лв.;

- Факс – една страница (А4) – 0,60 лв;

- Видеокасета - един брой плюс стойността на записа, изчислена в минута запис - 4,90 лв. + 0,25 лв. на минута;

- Аудиокасета - един брой плюс стойността на записа, изчислена в минута запис - 1,60 лв. + 0,25 лв. на минута;

- Устна справка - за 15 минути - 1,50 лв.;

- Писмена справка - една страница (А4) - 1,59 лв.

Посочените стойности не включват ДДС.

 Определените разходи следва да заплатите по банков път след издаване на фактура от счетоводството.

 **Банкова сметка за заплащане на таксите по ЗДОИ:**

 **Банкова сметка - BG 67 UNCR 70003319733751 на Уникредит Булбанк.**

**ДОПЪЛНИТЕЛНА ИНФОРМАЦИЯ:**

 Предпоставките и правилата за достъпът до обществена информация са регламентирани в Закона за достъп до обществена информация – ЗДОИ (Обн. ДВ. бр.*55* от 7 юли 2000г., изм. ДВ. бр.*1* от 4 януари 2002г., изм. ДВ. бр.*45* от 30 април 2002г., изм. ДВ. бр.*103* от 23 декември 2005г., изм. ДВ. бр.*24* от 21 март 2006г., изм. ДВ. бр.*30* от 11 април 2006г., изм. ДВ. бр.*59* от 21 юли 2006г., изм. ДВ. бр.*49* от 19 юни 2007г., изм. ДВ. бр.*57* от 13 юли 2007г., изм. ДВ. бр.*104* от 5 декември 2008г., изм. ДВ. бр.*77* от 1 октомври 2010г., изм. ДВ. бр.*39* от 20 май 2011г., изм. и доп. ДВ. бр.*97* от 11 декември 2015г., изм. ДВ. бр.*13* от 16 февруари 2016г., изм. и доп. ДВ. бр.*50* от 1 юли 2016г., изм. ДВ. бр.*85* от 24 октомври 2017г., изм. и доп. ДВ. бр.*77* от 18 септември 2018г., изм. ДВ. бр.17 от 26 февруари 2019г.).

 В чл. 2 от този закон се съдържа определение на понятието обществена информация: “Обществена информация по смисъла на този закон е всяка информация, свързана с обществения живот в Република България и даваща възможност на гражданите да си съставят собствено мнение относно дейността на задължените по закона субекти.”

 Видовете обществена информация са:

ОФИЦИАЛНА: “Официална е информацията, която се съдържа в актовете на държавните органи и на органите на местното самоуправление при осъществяване на техните правомощия.” – чл. 10 от ЗДОИ

СЛУЖЕБНА: “Служебна е информацията, която се събира, създава и съхранява във връзка с официалната информация, както и по повод дейността на органите и на техните администрации.” – чл. 11 от ЗДОИ

 Допустимите ограничения на правото на достъп до обществена информация са уредени в чл. 7 от ЗДОИ: “Не се допускат ограничения на правото на достъп до обществена информация, освен когато тя е класифицирана информация, представляваща държавна или друга защитена тайна в случаите, предвидени със закон.”

 ЗДОИ не се прилага и информация по реда, предвиден в него не може да се получи, когато става дума за информация, която се предоставя във връзка с административното обслужване на гражданите и юридическите лица или се съхранява в Държавния архивен фонд на Република България (чл. 8 от ЗДОИ).